ننگبو لائبریری

ننگبو لائبریری ایک عوامی لائبریری ہے جو ننگبو، صوبہ ژیجیانگ، چین میں واقع ہے۔ یہ ننگبو میونسپل پیپلز گورنمنٹ کے دائرہ اختیار میں، ننگبو میونسپل بیورو آف کلچر، ریڈیو، ٹیلی ویژن اور سیاحت کے انتظام کے تحت ہے، اور ایک قانونی ادارہ ہے جو ننگبو میونسپل گورنمنٹ نے عوامی فلاحی ادارے کے طور پر قائم کیا ہے۔  ننگبو کی پبلک لائبریری سروس کے نظام کے مرکز کے طور پر، ننگبو لائبریری میں نہ صرف کتابیں، جرائد اور اخبارات ہیں بلکہ اس میں ہاتھ سے لکھی ہوئی کتابیں، خطاطی، تصویری البم، تصاویر، موسیقی، فلم، ٹیلی ویژن اور برقی کتابوں جیسے وسیع ذخیرے بھی موجود ہیں۔ ان میں سے، لائبریری نے ننگبو شہر کے مشہور لوگوں کی تحریروں کے ساتھ ساتھ ننگبو کے مقامی اخبارات اور رسائل کو سیٹو ثقافتی آثار میں محفوظ کرکے کے جمع کیا ہے، جو لائبریری کی خصوصیت کا مجموعہ ہے۔ مذکورہ بالا مجموعہ کی بنیاد پر، لائبریری نے ننگبو اور آس پاس کے علاقوں میں ادب کے وسائل پر تحقیق کی ہے۔ سنہ 2020ء کے آخر تک، لائبریری کے پاس اکتیس لاکھ کتابیں (بشمول تقریباً 80000 قدیم کتابیں)، چھتیس لاکھ سے زیادہ برقی کتابیں اور 15000 برقی جرائد تھے۔

ننگبو لائبریری ایک قومی فرسٹ کلاس لائبریری ہے جو وزارت ثقافت اور سیاحت سے منظور شدہ ہے۔  پہلے ننگبو میونسپل لائبریری کے نام سے جانی جاتی تھی، جو ستمبر، 1927ء میں کھولی گئی تھی۔ کئی دفعہ کی تنظیم نو اور نقل مکانی کے بعد، اب یہ دو اہم عمارتوں پر مشتمل ہے۔ یہ لائبریری 135 یونگ فینگ روڈ، ہیشو ڈسٹرکٹ، ننگبو پر واقع ہے۔ یونگ فینگ ہال (پرانا ہال) یو۔کونگ پاو کے عطیہ کردہ فنڈز سے بنایا گیا تھا اور اسے یکم مئی، 1989ء کو کھولا گیا تھا۔ نئی عمارت، جو 2100 ننگپین روڈ، ین زو ڈسٹرکٹ پر واقع ہے، ننگبو ایسٹ نیو ٹاؤن میں واقع ہے اور اسے ڈینش ایس ایچ ایل آرکیٹیکٹس نے ڈیزائن کیا تھا اور 28 دسمبر، 2018ء کو کھولا گیا تھا۔

 حوالہ جات 

:زمرہ:عوامی کتب خانے